ધડાધડ…ધડાધડ…ધડામ! એક પછી એક પંચ પંચિંગબેગ પર જોર અને જોશથી વાગે છે જાણે પંચિંગબેગને તોડી-ફોડી નાંખવી ન હોય! ગ્લોઝનાં પણ છોતરાં નીકળી જવાના હોય તેમ ધ્રુજી રહ્યાં છે, પણ પંચ મારનારનું ઝનૂન ઓછું નથી થતું. કસકસાવીને બાંધેલી કમર સુધીના વાળની પોનીટેલમાંથી વાળ નીકળીને એના પરસેવે રેબઝેબ ચહેરા પર ચોંટી ગયા છે. નેવી બ્લુ જીમ શોટ્ર્સ અને રેડ ટી-શર્ટ પસીનાથી લથબથ થયું છે. જેમાંથી એનું પ્રપોશનલ બૉડી દેખાય છે. એની અણિયાળી આંખોમાં ગુસ્સો છલકાય છે. ચહેરો તમતમી ગયો છે. એના મોંમાંથી ગાળ નીકળતાં-નીકળતાં અટકી જાય છે, એમને ગાળ તો કેમ બોલી શકે? આફ્ટરઑલ એ એના પોતાના છે! બસ, એ ગુસ્સામાં ય સભાનતાથી ગાળ ન બોલાતાં એના મોંમાંથી શબ્દ સરી પડે છે,